П Р О Т О К О Л    № 32

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

7 октомври 2014 г.

Днес, 07.10.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА – отсъства
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъстват Ива Делчева и Виктория Габровска - студенти от юридически факултет, които провеждат стаж в Администрацията на Висшия съдебен съвет.

1. ОТНОСНО: Извлечение от Протокол № 29/29.09.2014 г. /т. 10/ от заседание на Комисия „ПУКИВИВСС” на ВСС и приложен Проект на Споразумение за взаимодействие между Комисията за предотвратяване и установяване на конфликт на интереси и Висшия съдебен съвет, за изразяване на становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Приема за сведение предоставения от КПУКИВИВСС проект на Споразумение за взаимодействие между ВСС и КПУКИ.
1.2. Подкрепя становището, изразено от КПУКИВИВСС по проекта на Споразумение за взаимодействие между ВСС и КПУКИ, като дава възможност на членовете на Комисията по натовареност, ако имат конкретни предложения по проекта да ги предоставят на КПУКИВИВСС.
1.3. Изпраща на КПУКИВИВСС настоящото решение за сведение и по компетентност.

2. ОТНОСНО: Извлечение от Протокол № 35/30.09.2014 г. /т. 8/ от заседание на Комисия „Публична комуникация” на ВСС относно активността в комуникационната форма за контакт с магистратите в периода 26.07.-30.09.2014 г., за становище по направените предложения.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема предложенията, направени от Комисия „Публична комуникация”.
2.2. Възлага на директора на дирекция „ИТСС” да свали от електронната форма за контакт с ВСС темата „Доклад за дейността на работна подгрупа "Прокурори и следователи" към Работната група за изготвяне на средносрочна стратегия за човешките ресурси в съдебната система, сформирана към КАОСНОСВ / към месец март 2014г./”.
2.3. Изпраща решението на Комисия „Публична комуникация” на ВСС - за сведение, и на директора на дирекция „ИТСС” – за изпълнение.

3. ОТНОСНО: Извлечение от Протокол № 42/01.10.2014 г. /т. 2/ от заседание на Комисия „Международна дейност” на ВСС относно съгласуване на национална позиция по междинния преглед на Стратегия „Европа 2020” и предоставяне на информация по Приложение 1 от НПР.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предоставените от Комисия „Международна дейност” Проект на национална позиция във връзка с междинния преглед на Стратегия „Европа 2020” и Приложение 1 от НПР, комисията няма коментар по същите.
3.2. След запознаване с проекта на Национална позиция във връзка с междинния преглед на Стратегия „Европа 2020” и Приложение 1 от НПР, по-конкретно с мярка 5-16, няма коментар или допълнение към същите.
3.3. Изпраща решението на Комисия „Международна дейност” за сведение.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ